шеги за Герои
Американецът, французинът и бай Ганьо пътували с чартърен полет. По някое време, малко дяволче кацнало на едното крило. То извадило голям трион и започнало да реже!
Американецът се провикнал:
- Давам ти хиляда долара бакшиш! Само - спри да режеш!
Рогатото създание се изрепчило:
- Няма пък!
И продължило да стърже още по-усърдно с триона!
Тогава се обадил французинът:
- Давам ти хиляда евро бакшиш! Само - спри да режеш!
Злото същество се захилило гадно:
- Гледай си работата!
И се задействало още по-нахъсано с инструмента!
Накрая, бай Ганьо се изцепил:
- Давам ти 40 лева надница! Само - продължавай да режеш!
Дяволчето го изгледало убийствено:
- Ти, нещо - луд ли си, бе? За някакви си пикливи 40 лева - няма да се трепя като идиот!
И веднага хвърлило триона!